cyanic-selkie/wikianc huggingface dataset:
แอโรไวรอนเมนต์ อาร์คิว-11 เรฟเวน
การออกแบบและพัฒนา
เรฟเวนสามารถควบคุมได้จากระยะไกลจากสถานีภาคพื้นดินหรือบินภารกิจอิสระอย่างสมบูรณ์โดยใช้การนำทางด้วยจีพีเอส ทั้งสามารถสั่งให้อากาศยานไร้คนขับนี้กลับสู่จุดเริ่มต้นได้ทันทีเพียงกดปุ่มคำสั่งเดียว ส่วนวัตถุของยวดยานภารกิจมาตรฐาน ได้แก่ กล้องถ่ายวิดีโอสีซีซีดี และกล้องส่องกลางคืนอินฟราเรด
อาร์คิว-11บี เรฟเวน ยูเอ มีน้ำหนักประมาณ 1.9 กก. (4.2 ปอนด์) มีความทนทานต่อเที่ยวบิน 60–90 นาที และรัศมีการปฏิบัติงานที่มีประสิทธิภาพประมาณ 10 กม. (6.2 ไมล์)
อาร์คิว-11บี เรฟเวน ยูเอ ปล่อยตัวด้วยมือ โดยกว้างไปในอากาศเหมือนเครื่องบินจำลองเที่ยวบินฟรี เรฟเวนลงจอดด้วยตัวเองโดยการขับอัตโนมัติไปยังจุดลงจอดที่กำหนดไว้ล่วงหน้า จากนั้นทำการเอียง 45 องศา (ลง 1 ฟุตทุก ๆ 1 ฟุตไปข้างหน้า) ซึ่งควบคุมการเคลื่อนลงมาของระบบ "การลงจอดอัตโนมัติ" (Autoland) ระบบอากาศยานไร้คนขับนี้สามารถจัดหาข่าวกรอง, เฝ้าตรวจ, ค้นหาเป้าหมาย และลาดตระเวนทางอากาศ ทั้งกลางวันและกลางคืน
ในช่วงกลาง ค.ศ. 2015 เหล่านาวิกโยธินสหรัฐได้ทดสอบลิงก์ข้อมูลปลอดภัยขนาดเล็กของแฮร์ริสคอร์ปอเรชัน ซึ่งเป็นอุปกรณ์วิทยุที่พอดีกับหัวเครื่องบินของเรฟเวนเพื่อให้การสื่อสารที่เหนือกว่าแนวสายตาสำหรับนาวิกโยธินจนถึงระดับหมู่ การทำหน้าที่เป็นสถานีเชื่อมโยงการสื่อสารสำหรับกองกำลังภาคพื้นดินได้กลายเป็นหน้าที่สำคัญสำหรับระบบอากาศยานไร้คนขับ แต่ถูกจำกัดให้ใช้กับแพลตฟอร์มขนาดใหญ่ เช่น อาร์คิว-4 โกลเบิลฮอว์ก หรืออาร์คิว-21 แบล็กแจ็ก มันได้รับการรับรองการจำแนกประเภท 'ความลับ' และมีขนาดเพียง 25 ลูกบาศก์นิ้ว (410 ลบ.ซม.) (3 นิ้ว× 5.3 นิ้ว× 1.6 นิ้ว) และน้ำหนัก 18 ออนซ์ (510 กรัม) ซึ่งลิงก์ข้อมูลปลอดภัยขนาดเล็กของแฮร์ริสคอร์ปอเรชันช่วยให้ระบบอากาศยานไร้คนขับเรฟเวนขนาดเล็กสามารถขยายการสื่อสารสำหรับทหารในสนามได้
ความผิดปกติแบบเอ็บสไตน์
ความผิดปกติแบบเอ็บสไตน์ (Ebstein's anomaly) เป็นโรคหัวใจพิการแต่กำเนิดประเภทหนึ่ง ซึ่งผนังกั้นและลิ้นหลังของลิ้นหัวใจไทรคัสปิดอยู่ผิดตำแหน่ง เคลื่อนไปทางปลายของหัวใจห้องล่างขวา
กรมการกงสุล
กรมการกงสุล มีภารกิจเกี่ยวกับการดำเนินการด้านการกงสุล โดยการเสนอความเห็นเกี่ยวกับนโยบายและแผนงานด้านการกงสุล กำหนดระเบียบด้านการกงสุล ประสาน สนับสนุนการทำงานของสถานเอกอัครราชทูต สถานกงสุลใหญ่ และสถานกงสุลกิตติมศักดิ์ของไทยในต่างประเทศ เพื่อปกป้อง คุ้มครอง ดูแลและช่วยเหลือและผลประโยชน์ของคนไทยในต่างประเทศให้ทั่วถึง
นิราศนครวัด
นิราศนครวัด เป็นนิราศร้อยแก้วเพียงเรื่องเดียวในบรรดาวรรณคดีของไทยทั้งหมด เป็นพระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ นักปราชญ์คนสำคัญของเมืองไทย  นับเป็นหนังสือเล่าเรื่องเชิงประวัติศาสตร์และโบราณคดีเล่มแรกๆ ของไทย
ประวัติ
เดิมนั้น สมเด็จฯ กรมพระยาดำรงราชานุภาพ ทรงตั้งพระทัยจะแต่ง นิราศนครวัด นี้เป็นนิราศอย่างธรรมเนียมการแต่งนิราศโดยทั่วไป ทว่าด้วยทรงเปลี่ยนพระทัย มาแต่งเป็นร้อยแก้ว ดังความปรากฏอยู่แล้วในบทกลอนก่อนเข้าเรื่องนิราศนครวัด ซึ่งทรงเขียนไว้ว่า “กลอนนิราศนครวัด” ฉะนั้น ด้วยเจตนาของผู้ประพันธ์ เราอาจเรียก นิราศนครวัด นี้ ว่าเป็นนิราศคำกลอนก็คงจะได้ ด้วยทรงพระนิพนธ์ไว้ว่า “มีกลอนนำสักนิดเหมือนติดแวว พอเนื่องแนวแบบนิราศปราชญ์โบราณ / มิฉะนั้นจะว่าไม่ใช่นิราศ ด้วยเหตุขาดคำกลอนอักษรสาร”
ปีที่แต่งนั้น คงจะเป็น พ.ศ. 2468 เนื่องจากเป็นการเล่าเหตุการณ์ที่เสด็จประพาสกัมพูชา ช่วงปลายปี พ.ศ. 2467 (16 พฤศจิกายน – 14 ธันวาคม) แต่ที่ท้าย “กลอนนิราศนครวัด” ต้นเรื่อง “นิราศนครวัด” นี้ ลงวันที่ 31 มีนาคม 2467 (เป็นการนับแบบเก่า หากนับแบบใหม่ จะถือเป็น พ.ศ. 2468 แล้ว)
เนื้อหา
เมื่อ วันที่ 16 พฤศจิกายน พ.ศ. 2467 สมเด็จฯ กรมพระยาดำรงราชานุภาพ ได้ทรงมีโอกาสเสด็จส่วนพระองค์ไปยังประเทศกัมพูชา โดยเสด็จไปทางเรือ ออกจากท่าเรือบริษัทอิสต์อาเซียติค ข้างเหนือวัดพระยาไกร โดยมีผู้ตามเสด็จไปด้วยคือ หม่อมเจ้าหญิงพูนพิศมัย, หม่อมเจ้าหญิงพิลัยเลขา และหม่อมเจ้าหญิงพัฒนายุ พระธิดา นอกจากนี้ยังมีพระยาพจนปรีชา (ม.ร.ว.สำเริง อิศรศักดิ์ ณ อยุธยา), หลวงสุริยพงศพิสุทธิแพทย์ (กระจ่าง บุนนาค) ซึ่งเป็นแพทย์และล่าม, ศาสตราจารย์ยอช เซเดส์ (บรรณารักษ์ใหญ่ในหอพระสมุดสำหรับพระนคร) เป็นมัคคุเทศก์ นายสมบุญ โชติจิตร เป็นเสมียน และนายเดช คงสายสินธุ์ เป็นมหาดเล็กรับใช้ รวม 9 คน กับครอบครัวของศาสตราจารย์ยอช อีก 5 คน รวมทั้งสิ้น 14 คน
เรือโดยสารนี้ชื่อว่า เรือสุทธาทิพย์ แล่นจากท่าเรือในกรุงเทพฯ ออกไปถึงสมุทรปราการ ออกทะเล ผ่านเกาะช้าง และเกาะกูด แล้วไปเทียบท่าขึ้นฝั่งที่เมืองกำปอดของกัมพูชา ในวันที่ 18
สมเด็จฯ กรมพระยาดำรงราชานุภาพ ทรงเล่าถึงการเดินทาง และสิ่งที่ได้พบเห็นในกัมพูชา ตามลำดับเวลาที่ได้เสด็จไป เบื้องต้นได้ทอดพระเนตรสถานที่ต่างๆ ในกรุงพนมเปญ เล่าเรื่องและตำนานต่างๆ ที่เกี่ยวข้อง จากนั้นเสด็จไปยังพิพิธภัณฑสถาน และชมพระที่นั่งต่างๆ ทั้งนี้ได้ลำดับทำเนียบพระสมณศักดิ์ของพระราชาคณะกัมพูชา เล่าเรื่องพระราชพิธีประจำปี และคำถวายอติเรก ฯลฯ
จากนั้นได้เสด็จไปเมืองเสียมราฐ เพื่อทอดพระเนตรปราสาทนครวัด ทรงเล่าเรื่องและอธิบายประวัติเกี่ยวกับปราสาทนครวัด และปราสาทหินอื่นๆ โดยละเอียด นับได้ว่าเป็นหนังสือเล่มแรก ๆ ของไทยที่ใช้อ้างอิงเกี่ยวกับปราสาทหินของเขมรได้ ทั้งนี้ด้วยความสนพระทัยส่วนพระองค์อยู่แล้ว และยังมีศาสตราจารย์ยอช เซเดส์ผู้เชี่ยวชาญประวัติศาสตร์และโบราณคดีเป็นมัคคุเทศก์ด้วย
สมเด็จฯ กรมพระยาดำรงราชานุภาพ และคณะได้พักที่บ้านของเมอสิเออ บอดูแอง เรสิดังสุปีริเอกรุงกัมพูชา (เวลานั้นกัมพูชาอยู่ในการดูแลของฝรั่งเศส) แม้ว่าจะเสด็จไปเป็นการส่วนพระองค์ แต่พระองค์และคณะก็ได้รับการต้อนรับจากหลายฝ่ายด้วยดี (ดังปรากฏในกลอนนิราศที่ทรงแต่งไว้) ทั้งนี้ยังได้เข้าเฝ้าสมเด็จพระศรีสวัสดิ์ พระเจ้ากรุงกัมพูชา
เมื่อมีเวลาในช่วงท้ายของการเดินทาง ชาวคณะของสมเด็จฯ กรมพระยาดำรงราชานุภาพ ได้เดินทางไปยังเมืองไซ่ง่อน เนื่องจากเวลานั้นเพิ่งมีถนนตัดใหม่จากกรุงพนมเปญ เมืองไซ่ง่อนของเวียดนาม ภายใต้การกำกับดูแลของฝรั่งเศสในเวลานั้น มีร้านรวงและห้างขายของใหม่ เจ้าหน้าที่บ้านเมืองของเวียดนามมาเฝ้ารับเสด็จด้วยดีเช่นเดียวกับในกัมพูชา ทั้งนี้ได้เสด็จไปทอดพระเนครละครโอเปร่า และทอดพระเนตรหนังฉาย ทั้งหนังข่าวและหนังเรื่อง มี “เรื่องตลกฮาโรลด์ลอยด์ (แว่นตาโต) เรื่องหนึ่ง”
เมื่อกลับถึงพนมเปญ ยังได้เสด็จไปทอดพระเนตรการแสดงละครของเขมร ซึ่งนิยมเล่นละครอย่างของไทย เรื่องพระสมุทร ทรงถึงการแต่งตัว เปรียบเทียบกับละครของไทยด้วย ก่อนเสด็จกลับยังได้พบกับคนไทยที่เคยเป็นครูละครหรือพนักงานในวังที่กรุงเทพฯ มาอาศัยในกัมพูชา 30-40 ปี ทรงเคยรู้จักหรือคุ้นเคยอยู่บ้าง
คณะของสมเด็จฯ กรมพระยาดำรงราชานุภาพ เดินทางกลับกรุงเทพมหานคร โดยเส้นทางเดิม แต่โดยสารเรืออีกลำหนึ่ง ชื่อเรือวลัย ถึงกรุงเทพฯ วันที่ 14 ธันวาคม พ.ศ. 2467
นิราศนครวัด เป็นหนังสือดีที่มีเกร็ดประวัติศาสตร์และโบราณคดีหลายเรื่องด้วยกัน ทั้งยังบันทึกเหตุการณ์ต่าง ๆ ของไทยในอดีต ผู้ที่ได้อ่านนอกจากจะได้ความเพลิดเพลินอย่างอ่านหนังสือนำเที่ยวแล้ว ยังได้ความรู้หลากหลาย ตามรสนิยมของปราชญ์ผู้ทรงพระนิพนธ์ ที่ล้วนแต่บันทึกและเล่าเรื่องความรู้เผยแพร่แก่สาธารณชนเสมอมา
กลอนนิราศนครวัด
{|align="center"
เอตทัคคะ
ประวัติ
เอตทัคคะ นั้น คือ ตำแหน่งที่พระพุทธเจ้ายกย่องพุทธสาวก ว่า เป็นผู้ยอดเยี่ยมในทางใดทางใดหนึ่ง เป็นผู้ประเสริฐสุด ตำแหน่ง เอตทัคคะ นี้ ย่อมได้โดยเหตุ 4 ประการคือ
กองพลทหารภูเขาสรรพาวุธที่ 13 แห่งเอ็สเอ็ส "ฮันจาร์" (โครเอเชียที่ 1)
กองพลทหารภูเขาสรรพาวุธที่ 13 แห่งเอ็สเอ็ส "ฮันจาร์" (13. Waffen-Gebirgs-Division der SS „Handschar“) เป็นกองพลทหารภูเขาแห่งหน่วยวัฟเฟิน-เอ็สเอ็ส,เป็นสาขาหนึ่งของกองกำลังติดอาวุธของพรรคนาซีเยอรมันที่ได้ทำหน้าที่ควบคู่ แต่ไม่เคยเป็นส่วนหนึ่งของกองทัพเวร์มัคท์อย่างเป็นทางการในช่วงสงครามโลกครั้งที่สอง ตั้งแต่เดือนมีนาคมถึงเดือนธันวาคม ค.ศ. 1944 เป็นการต่อสู้รบในการทัพปราบปราบการก่อกบฎเพื่อต่อกรกับกลุ่มคอมมิวนิสต์ภายใต้การนำของพลพรรคยูโกสลาเวีย กองกำลังต่อต้านในรัฐเอกราชโครเอเชีย รัฐหุ่นเชิดฟาสซิสต์ของเยอรมนีที่คลอบคลุมเกือบทั้งหมดของโครเอเชียสมัยใหม่,ทั้งหมดของบอสเนีย-เฮอร์เซโกวีนาสมัยใหม่เป็นเช่นเดียวกับส่วนหนึ่งของเซอร์เบีย การให้คำสมญานามว่า ฮันจาร์ มาจากมีคต่อสู้ท้องถิ่นหรือดาบที่ถูกถือโดยตำรวจชาวออตโตมันในช่วงศตวรรษที่ว่าภูมิภาคนี้เป็นส่วนหนึ่งของจักรวรรดิออตโตมัน เป็นกองพลวัฟเฟิน-เอ็สเอ็สหน่วยแรกที่ไม่ใช่ชาวเยอรมันและได้ถูกก่อตั้งในการขยายตัวของหน่วยวัฟเฟิน-เอ็สเอ็สเข้าสู่กองกำลังทหารหลากหลายเชื้อชาติ ประกอบไปด้วยชาวบอสเนียมุสลิม (เชื้อชาติบอสนีแอก) ซึ่งบางส่วนเป็นทหารชาวโครแอตคาทอลิก และเจ้าหน้าที่นายทหารและระดับชั้นประทวน (noncommissioned officer-NCOs) ส่วนใหญ่เป็นชาวเยอรมันและยูโกสลาฟ Volksdeutsche (เชื้อชาติเยอรมัน) ที่ได้ให้คำสาบานความจงรักภักดีต่อทั้งอดอล์ฟ ฮิตเลอร์ และผู้นำโครเอเชีย Ante Pavelić
กองพลนี้ได้เข้าสู้รบเพียงสั้น ๆ ใน Syrmia ภูมิภาคทางตอนเหนือของแม่น้ำซาวา (Sava) ก่อนที่จะก้าวข้ามไปยังทางด้านตะวันออกเฉียงเหนือของบอสเนีย หลังจากได้ก้าวข้ามซาวา ก็ได้จัดตั้งด้วยกำหนด"เขตความปลอดภัย"ในด้านตะวันออกเฉียงเหนือของบอสเนียระหว่างแม่น้ำซาวา, บอสนา (Bosna), ดรีนา (Drina) และ Spreča นอกจากนี้ยังได้มีการสู้รบด้านนอกของเขตความปลอดภัยหลายต่อหลายครั้งและได้รับชื่อเสียงสำหรับความโหดเหี้ยมและป่าเถื่อน ไม่เพียงเท่านั้นในช่วงระหว่างการสู้รบ แต่ยังได้ผ่านด้วยการสังหารหมู่อย่างโหดเหี้ยมต่อพลเรือนชาวเซอร์เบียและชาวยิว ในช่วงปลาบปี ค.ศ. 1944 ส่วนหนึ่งของกองพลได้ถูกเคลื่อนย้ายเพียงสั้น ๆ ที่พื้นที่ Zagreb หลังจากนั้นซึ่งสมาชิกที่ไม่ใช่เยอรมันเริ่มที่จะละทิ้งหน้าที่ไปเป็นจำนวนมาก ในช่วงฤดูหนาวของปี ค.ศ. 1944–1945 ได้ถูกส่งไปยังภูมิภาค Baranja ที่ได้เข้าทำการสู้รบต่อกรกับกองทัพแดงและกองทัพบัลแกเรียในทางตอนใต้ของฮังการี จนต้องถอยทัพกลับไปยังส่วนของแนวป้องกันจนกระทั่งพวกเขาได้เข้าไปอยู่ในชายแดนไรช์ ชาวมุสลิมส่วนใหญ่ที่หลงเหลือได้ถูกทิ้งไว้จุดนี้และได้พยายามที่จะกลับไปยังบอสเนีย ส่วนที่เหลือได้หลบหนีไปยังทางด้านตะวันตกที่ห่างไกลออกไป ด้วยความหวังว่าจะยอมจำนนต่อสัมพันธมิตรตะวันตก สมาชิกส่วนใหญ่ที่เหลือได้กลายเป็นเชลยของกองทัพอังกฤษ เวลาต่อมา, เจ้าหน้าที่นายทหาร 38 นายได้ถูกส่งไปยังยูโกสลาเวียเพื่อเผชิญหน้ากับข้อกล่าวหาอาชญากรรม และ 10 นายได้ถูกตัดสินโทษด้วยการประหารชีวิต
ย่านสามย่าน
สามย่าน เป็นสี่แยกในเขตปทุมวันและเขตบางรัก กรุงเทพมหานคร เป็นจุดตัดของถนนพระรามที่ 4 ถนนพญาไท และถนนสี่พระยา รวมทั้งเป็นชื่อของย่านที่อยู่รอบ ๆ ทางแยกนี้
ภูมิหลัง
เมื่อ พ.ศ. 2400 ในรัชสมัยพระบาทสมเด็จพระจอมเกล้าเจ้าอยู่หัว มีการขุดคลองถนนตรงตั้งแต่หน้าป้อมผลาญไพรีราบ (ตรงหัวลำโพง) ตัดทุ่งลงไปถึงคลองพระโขนง ส่วนถนนเลียบคลองก็เรียก ถนนตรง ต่อมาพระบาทสมเด็จพระมงกุฎเกล้าเจ้าอยู่หัวได้เปลี่ยนชื่อมาเป็น ถนนพระรามที่ 4 ถนนสายนี้มีทางรถไฟสายปากน้ำ (เปิด พ.ศ. 2436) แต่ภายหลังได้ยกเลิกรถไฟและถมคลองถนนตรงกลายเป็นถนน (พ.ศ. 2503)
พ.ศ. 2449 มีการตัดถนนสี่พระยา ต่อมาเมื่อ พ.ศ. 2451 มีการตัดถนนพญาไทจากสี่พระยามาจนถึงถนนประแจจีน (ถนนเพชรบุรี)
มีการสร้างสะพานอุทิศส่วนกุศลถวายแด่รัชกาลที่ 5 ชื่อ สะพานอุเทนถวาย เปิดสะพานอุเทนถวายเมื่อวันที่ 17 ตุลาคม พ.ศ. 2446 เป็นสะพานข้ามคลองอุเทน ภายหลังถูกรื้อเมื่อ พ.ศ. 2505 ที่ตั้งของสะพานอุเทนถวายในปัจจุบันอยู่ราวแนวรั้วคณะสถาปัตยกรรมศาสตร์ จุฬาลงกรณ์มหาวิทยาลัย ส่วนอาคารแรกของจุฬาลงกรณ์มหาวิทยาลัยที่สร้างคือ อาคารมหาจุฬาลงกรณ์ สร้างราว พ.ศ. 2459–2461
พ.ศ. 2453 มีการสร้างสะพานเฉลิมเดช 57 เป็นสะพานปูนข้ามคลองถนนตรง เชื่อมระหว่างถนนสี่พระยากับถนนพญาไท หรือแยกสามย่านในปัจจุบัน
ชุมชน
บริเวณหัวมุมถนนพระราม 4 ตัดกับถนนพญาไท เป็นที่ตั้งของวัดหัวลำโพงเป็นวัดเก่าแก่ คาดว่าสร้างในสมัยต้นกรุงรัตนโกสินทร์ ประมาณรัชกาลที่ 1 ถึงรัชกาลที่ 3 โดยอาศัยการสันนิษฐานจากรูปทรงของอุโบสถหลังเก่าและเจดีย์ด้านหลัง บริเวณนั้นคงเป็นชุมชนมานานแล้ว พระบาทสมเด็จพระจุลจอมเกล้าเจ้าอยู่หัวเคยเสด็จพระราชดำเนินทอดผ้าพระกฐิน
ตลาดสามย่าน
ชุมชนบริเวณสามย่านเป็นคนไทยเชื้อสายจีน ก่อน พ.ศ. 2500 มีตลาดของชุมชนที่ยังไม่มีชื่อเรียก เป็นเพียงตลาดไม้ 2 ชั้นของชุมชน
10 สิงหาคม พ.ศ. 2504 จุฬาลงกรณ์มหาวิทยาลัยทำสัญญาปรับปรุงที่ดินบริเวณสามย่านกับบริษัทวังใหม่ จำกัด เป็นการบริหารจัดการที่ดินในเขตพาณิชย์แห่งแรก ของมหาวิทยาลัย จนเมื่อ พ.ศ. 2508 มีการยกระดับตลาดไม้ให้กลายเป็นตลาดสดที่มีมาตรฐาน พร้อมกับใช้ชื่อว่า ตลาดสามย่าน ลักษณะเป็นตลาดที่ค้าขายชั้นล่าง ส่วนชั้นบนเป็นคนอยู่อาศัย รายล้อมด้วยชุมชนจำนวนมาก ต่อมา พ.ศ. 2530 มีการปรับปรุงตลาดสดสามย่านใหม่อีกครั้ง โดยพื้นที่ชั้นล่าง ขายของสด ส่วนชั้น 2 เปลี่ยนจากที่อยู่อาศัยเป็นร้านขายอาหาร
พ.ศ. 2550 สำนักงานจัดการทรัพย์สิน จุฬาลงกรณ์มหาวิทยาลัยตัดสินใจย้ายตลาดสามย่านเดิมจากบริเวณจุฬาฯ ซอย 15 มาอยู่บริเวณระหว่างจุฬาฯ ซอย 32 และ 34 และเปิดให้บริการตลาดสามย่านใหม่เมื่อ พ.ศ. 2551 ซึ่งมีลักษณะคล้ายตลาดสามย่านเก่า ที่ชั้นล่าง ขายของสด และชั้นบนเป็นร้านขายอาหาร
บริเวณพื้นที่รอบตลาดสามย่านในอดีต มีร้านนพชูส์ ร้านตัดรองเท้าของสามย่าน ร้านถ่ายรูปอัดรูป ทีมคัลเลอร์แล็บ โรงภาพยนตร์สามย่านรามา โจ๊กสามย่าน ร้านโชห่วยจีฉ่อย และโรงจำนำฮะติ๊ดหลี ร้านเครื่องเขียน ส.ส่งเสริม ร้านตี๋เป็นร้านเทปในซอกตึกแถวใกล้จีฉ่อย เซเว่น อีเลฟเว่นสาขาสามย่าน ซึ่งเป็นสาขาที่ 8 ตรงข้ามตลาดสามย่านมีโรงแรมแมนดารินและโรงหนังราม่า (พ.ศ. 2518–2555)
สถานศึกษา
พ.ศ. 2507 ได้ย้ายสถานที่ตั้งโรงเรียนสาธิตจุฬาลงกรณ์มหาวิทยาลัย จากบริเวณเรือนภะรตราชามายังซอยจุฬาฯ 11 บริเวณสามย่านยังเคยมีโรงเรียนศึกษาวัฒนาเป็นอาคารไม้ 2 ชั้น ตั้งอยู่ตรงข้ามคณะนิติศาสตร์
จัตุรัสจามจุรี
บริเวณจัตุรัสจามจุรี หรือเรียกว่า บริเวณหมอน 20 อยู่ข้างคณะพาณิชยศาสตร์และการบัญชี ซึ่งมีเนื้อที่ประมาณ 20 ไร่เศษ เดิมเป็นอาคารพาณิชย์ลักษณะตึกแถว 2 ชั้น และ 3 ชั้น ที่พัฒนาขึ้นเมื่อ พ.ศ. 2507 จำนวน 366 คูหา และอาคารตลาด โต้รุ่ง 1 หลัง มีร้านอาหารทะเล สมบูรณ์ภัตตาคาร ดำเนินกิจการเมื่อ พ.ศ. 2512 บริเวณนี้เคยเป็นที่ตั้งของร้านโจ๊กสามย่านด้วย
เมื่อ พ.ศ. 2531 จุฬามีโครงการในบริเวณนี้ว่า จุฬาไฮเทค มีเป้าหมายที่จะให้นักลงทุนญี่ปุ่นเข้ามาพักอาศัย แต่เมื่อก่อสร้างฐานรากและตัวอาคารสูงทั้งสองถึงประมาณชั้นที่ 13 ก็ประสบปัญหาภาวะเศรษฐกิจตกต่ำ ทำให้การก่อสร้างต้องหยุดตั้งแต่เดือนสิงหาคม พ.ศ. 2539 ภายหลังมหาวิทยาลัยได้เข้ามาดูแลโครงการใหม่ในชื่อ จัตุรัสจามจุรี โดยดำเนินงานปรับปรุงอาคาร และเปิดอาคารอย่างเป็นทางการเมื่อวันที่ 26 มีนาคม พ.ศ. 2551
ปัจจุบัน
รถไฟฟ้ามหานคร สายเฉลิมรัชมงคล เปิดเมื่อวันที่ 3 กรกฎาคม พ.ศ. 2547 โดยบริเวณสามย่านเป็นที่ตั้งของสถานีสามย่าน จากนั้นเมื่อวันที่ 20 กันยายน พ.ศ. 2562 เปิดสามย่านมิตรทาวน์บริเวณที่ตั้งของตลาดสามย่านเก่า โครงการมิกซ์ยูสขนาดใหญ่ บนพื้นที่กว่า 14 ไร่ แบ่งออกเป็น 3 ส่วน ประกอบไปด้วย ศูนย์การค้า สำนักงานและที่พักอาศัย
พระราชบัญญัติคุ้มครองเด็ก พ.ศ. 2546
'''พระราชบัญญัติคุ้มครองเด็ก พ.ศ. 2546''' เป็นกฎหมายไทย ประเภทพระราชบัญญัติ ร่างขึ้นโดยคณะรัฐมนตรีไทยในสมัยพันตำรวจโททักษิณ ชินวัตร และตราขึ้นโดยรัฐสภาไทยในสมัย อุทัย พิมพ์ใจชน เป็นประธานรัฐสภา โดยพระบาทสมเด็จพระมหาภูมิพลอดุลยเดชมหาราช บรมนาถบพิตร พระมหากษัตริย์ ทรงลงพระปรมาภิไธยเมื่อวันที่ 24 กันยายน 2546 ประกาศในราชกิจจานุเบกษาเมื่อวันที่ 2 ตุลาคม 2546 และมีผลใช้บังคับในอีกหนึ่งร้อยแปดสิบวันถัดมา คือ วันที่ 30 มีนาคม 2547 แทนที่ประกาศของคณะปฏิวัติ ฉบับที่ 132 และประกาศของคณะปฏิวัติ ฉบับที่ 294
ชั้นสภาผู้แทนราษฎร
การเสนอร่างพระราชบัญญัติ ในปลาย พ.ศ. 2545 มีการเสนอร่างพระราชบัญญัติเกี่ยวกับการคุ้มครองสวัสดิภาพของเด็กถึงแปดฉบับ ต่อสภาผู้แทนราษฎร ชุดที่ 21 คือ
วาระที่หนึ่ง ขั้นรับหลักการ ในการประชุมสภาผู้แทนราษฎร ปีที่ 2 ครั้งที่ 24 (สมัยสามัญนิติบัญญัติ) วันที่ 30 ตุลาคม 2545 ที่ประชุมมีมติให้รับหลักการของร่างพระราชบัญญัติทั้งแปด หลักการ คือ ให้มีกฎหมายคุ้มครองเด็ก นอกจากนี้ ที่ประชุมยังให้ตั้งคณะกรรมาธิการวิสามัญขึ้นพิจารณาร่างพระราชบัญญัติทั้งแปดรวมกัน ประกอบกรรมาธิการทั้งสิ้นสามสิบห้าคน ตามรัฐธรรมนูญแห่งราชอาณาจักรไทย พุทธศักราช 2540 มาตรา 190 และให้แปรญัตติร่างพระราชบัญญัติทั้งแปดภายในเจ็ดวัน
วาระที่สอง ขั้นพิจารณาเรียงลำดับมาตรา แม้ว่าที่ประชุมสภาผู้แทนราษฎรให้แปรญัตติร่างพระราชบัญญัติดังกล่าวภายในวันที่ 6 พฤศจิกายน 2545 แต่มีการปิดประชุมรัฐสภาสมัยสามัญนิติบัญญัติก่อนในช่วงขึ้นปีใหม่ ต่อมา เมื่อคณะกรรมาธิการรวมร่างพระราชบัญญัติทั้งแปดฉบับเข้าเป็นร่างฉบับเดียวกัน ให้ชื่อว่า "ร่างพระราชบัญญัติคุ้มครองเด็ก พ.ศ. ..." แล้ว สภาผู้แทนราษฎรจึงให้นำขึ้นพิจารณาใหม่ในการประชุมสภาผู้แทนราษฎร ปีที่ 3 ครั้งที่ 15 วันที่ 26 มีนาคม 2546 โดยที่ประชุมพิจารณาชื่อร่าง คำปรารภ แล้วเรียงมาตราตามลำดับจนจบร่าง
วาระที่สาม ขั้นสุดท้าย ในการประชุมครั้งเดียวกันกับวาระที่สอง ที่ประชุมสภาผู้แทนราษฎรมีมติให้เสนอร่างพระราชบัญญัติดังกล่าวต่อวุฒิสภาได้ เป็นอันสิ้นสุดกระบวนการในชั้นสภาผู้แทนราษฎร
ชั้นวุฒิสภา
วาระที่หนึ่ง ขั้นรับหลักการ ในการประชุมวุฒิสภา ครั้งที่ 16 (สมัยสามัญทั่วไป) วันที่ 4 เมษายน 2546 ที่ประชุมวุฒิสภาอภิปราย และรัฐมนตรีว่าการกระทรวงการพัฒนาสังคมและความมั่นคงของมนุษย์แถลงตอบ เสร็จแล้ว ที่ประชุมมีมติให้รับหลักการ คือ ให้มีกฎหมายคุ้มครองเด็ก ในการนี้ ให้ตั้งคณะกรรมาธิการวิสามัญขึ้นพิจารณาร่างพระราชบัญญัติ ประกอบกรรมาธิการยี่สิบเจ็ดคน แล้วกำหนดให้แปรญัตติภายในสิบห้าวัน
วาระที่สอง ขั้นพิจารณาเรียงลำดับมาตรา
วาระที่สาม ขั้นสุดท้าย
โครงสร้าง
พระราชบัญญัตินี้ ประกอบด้วยมาตราทั้งหมดแปดสิบแปดมาตรา แบ่งเป็นสิบเอ็ดหมวด ดังต่อไปนี้
เหตุผล
เหตุผล ของพระราชบัญญัตินี้ คือ
"'...โดยที่ประกาศของคณะปฏิวัติ ฉบับที่ 132 ลงวันที่ 22 เมษายน พ.ศ. 2515 และประกาศของคณะปฏิวัติ ฉบับที่ 294 ลงวันที่ 27 พฤศจิกายน พ.ศ. 2515 ใช้บังคับมาเป็นเวลานาน สาระสำคัญและรายละเอียดเกี่ยวกับวิธีการสงเคราะห์ คุ้มครองสวัสดิภาพ และส่งเสริมความประพฤติเด็ก ไม่เหมาะสมกับสภาพสังคมปัจจุบัน สมควรกำหนดขั้นตอนและปรับปรุงวิธีการปฏิบัติต่อเด็กให้เหมาะสมยิ่งขึ้น เพื่อให้เด็กได้รับการอุปการะเลี้ยงดู อบรมสั่งสอน และมีพัฒนาการที่เหมาะสม อันเป็นการส่งเสริมความมั่นคงของสถาบันครอบครัว รวมทั้งป้องกันมิให้เด็กถูกทารุณกรรม ตกเป็นเครื่องมือในการแสวงหาประโยชน์โดยมิชอบ หรือถูกเลือกปฏิบัติโดยไม่เป็นธรรม และสมควรปรับปรุงวิธีการส่งเสริมความร่วมมือในการคุ้มครองเด็กระหว่างหน่วยงานของรัฐและเอกชนให้เหมาะสมยิ่งขึ้น เพื่อให้สอดคล้องกับรัฐธรรมนูญแห่งราชอาณาจักรไทย แผนพัฒนาเศรษฐกิจและสังคมแห่งชาติ และอนุสัญญาว่าด้วยสิทธิเด็ก จึงจำเป็นต้องตราพระราชบัญญัตตินี้'"
การคุ้มครองเด็ก
พระราชบัญญัติดังกล่าวคุ้มครองเด็ก คือ บุคคลที่มีอายุต่ำกว่า 18 ปีบริบูรณ์ แต่ไม่รวมถึงผู้ที่สมรส โดยมีการจดทะเบียนสมรสชอบด้วยประมวลกฎหมายแพ่งและพาณิชย์แล้ว แต่ไม่นับรวมการสมรสโดยพฤตินัย
เด็กในกระบวนการสงเคราะห์ คุ้มครองสวัสดิภาพหรือส่งเสริมความประพฤติตามพระราชบัญญัตินี้ จะต้องมีอายุไม่ครบ 18 ปีบริบูรณ์ แต่หากเข้าสู่กระบวนการนี้แล้ว แม้จะอายุครบ 18 ปีบริบูรณ์แล้ว ก็ถือว่าบุคคลนั้นยังมีสิทธิได้รับการคุ้มครองสวัสดิภาพหรือส่งเสริมความประพฤติต่อไป
หัวใจของบทบาทของผู้ปกครองอยู่ที่มาตรา 23 ซึ่งบัญญัติว่า
"'ผู้ปกครองต้องให้การอุปการะเลี้ยงดูอบรมสั่งสอนและพัฒนาเด็กที่อยู่ในความปกครองดูแลของตนตามสมควรแก่ขนบธรรมเนียมประเพณีและวัฒนธรรมแห่งท้องถิ่น แต่ทั้งนี้ต้องไม่ต่ำกว่ามาตรฐานขั้นต่ำตามที่กำหนดในกฎกระทรวง และต้องคุ้มครองสวัสดิภาพเด็กที่อยู่ในความปกครองดูแลของตนมิให้ตกอยู่ในภาวะอันน่าจะเกิดอันตรายแก่ร่างกายหรือจิตใจ'"
กรณีการห้ามเด็กออกจากบ้านหลัง 22.00 นาฬิกา พ.ศ. 2554
โฆษกสำนักงานตำรวจนครบาลเปิดเผยว่า แนวคิดการห้ามเด็กออกจากบ้านเริ่มขึ้นในวันที่ 10 มกราคม พ.ศ. 2554 โดยเป็นส่วนหนึ่งของการตอบสนองโนยบายลดอาชญากรรมในกรุงเทพมหานคร 20% ภายใน 6 เดือนของรัฐบาล
พลตำรวจตรีอำนวย นิ่มมะโน รองผู้บัญชาการตำรวจนครบาลเสนอให้ใช้อำนาจตามพระราชบัญญัตินี้ ห้ามเด็กออกจากบ้านหลัง 22.00 นาฬิกา เพื่อลดอาชญากรรมที่เกี่ยวข้องกับเด็ก โดยมีพื้นที่เฝ้าจับตา คือ สถานบันเทิง และร้านให้บริการคอมพิวเตอร์ โดยใช้มาตรการคือ หากพบเด็กอยู่ในสถานที่ไม่เหมาะสม โดยไม่มีเหตุผลอันสมควร จะนำตัวไปยังโรงพัก เพื่อทำประวัติและเรียกผู้ปกครองมารับกลับบ้าน รองผู้บัญชาการตำรวจนครบาลระบุว่ามาตรการดังกล่าวช่วยปกป้องเด็ก ซึ่งอาศัยความตามพระราชบัญญัติคุ้มครองเด็ก หากพบเด็กคนใดฝ่าฝืน เจ้าหน้าที่จะนำตัวมาทำประวัติและเชิญผู้ปกครองมาพบ ผู้ปกครองที่ปล่อยปละละเลยให้เด็กกระทำความผิดมากกว่า 1 ครั้ง มีโทษจำคุก 3 เดือน ปรับ 2 หมื่นบาท
มาตรการดังกล่าวได้รับการตอบรับทั้งสนับสนุนและคัดค้าน โดยฝ่ายที่ไม่เห็นด้วยเรียกมาตรการนี้ว่า "เคอร์ฟิวเด็ก" และเห็นว่าอาจเป็นอันตรายต่อเด็ก เช่น อาจถูกตำรวจรีดไถ หรือมีคนอ้างตัวเป็นเจ้าหน้าที่ทำอันตรายต่อเด็ก ส่วนนักวิชาการและองค์การสิทธิมนุษยชนเห็นว่าอาจละเมิดสิทธิและเสรีภาพของเด็ก บางคนยืนยันว่าตำรวจไม่มีอำนาจออกคำสั่งเช่นนี้ เพราะไม่มีกฎหมายบัญญัติ ซึ่งอาจทำให้เจ้าหน้าที่เป็นผู้ต้องหาฐานใช้อำนาจหน้าที่โดยมิชอบเสียเอง สำหรับฝ่ายที่เชื่อว่าตำรวจนครบาลสามารถใช้อำนาจตามพระราชบัญญัตินี้บังคับใช้นโยบาลดังกล่าว อ้างอำนาจตามกฎกระทรวงกำหนดความประพฤติของนักเรียนและนักศึกษา พ.ศ. ๒๕๔๘ และกฎกระทรวงที่ออกโดยอาศัยอำนาจคำสั่งคณะปฏิวัติที่ 249
ตัวแทนตำรวจนครบาล กล่าวว่า ตำรวจมีแนวคิดควบคุมโต๊ะสนุกเกอร์ ร้านอินเทอร์เน็ต ร้านเกม และสถานบันเทิง ซึ่งจะดำเนินการในกรณีที่พบเด็กในสถานที่ดังกล่าวโดยไม่มีผู้ปกครองมาด้วยเท่านั้น
จากสำรวจความคิดเห็นของประชาชนโดยสวนดุสิตโพล ร้อยละ 62.87  เห็นว่าสามารถแก้ปัญหาอาชญากรรมที่เกิดจากเด็กและเยาวชนได้ ร้อยละ 67.41 คิดว่ารัฐบาลมีสิทธิควบคุมความประพฤติของเยาวชนของประเทศ ร้อยละ 68.15 เห็นว่ามาตรการดังกล่าวเป็นการคุ้มครองเด็ก และร้อยละ 65.91 เห็นด้วยกับมาตรการดังกล่าว ส่วนร้อยละ 52.27 เห็นว่ากระทบต่อสิทธิขั้นพื้นฐานของเด็ก
ภูเขาโจไก
ภูเขาโจไก เป็นภูเขาไฟมีพลัง ตั้งอยู่บริเวณเขตตอนใต้ของจังหวัดอากิตะและจังหวัดยามางาตะในภูมิภาคโทโฮกุของญี่ปุ่น มีความสูง 2,236 เมตร (7,336 ฟุต) เนื่องจากรูปร่างของภูเขาไฟมีลักษณะที่สมมาตร (โดยประมาณ) และมีขนาดใหญ่จึงเป็นที่รู้จักกันในนาม เดวะ ฟูจิ (出羽富士) อากิตะ ฟูจิ (秋田富士) หรือ โชไน ฟูจิ  (庄内富士) ลักษณะสมมาตรของภูเขานี้ขึ้นอยู่กับตําแหน่งของผู้ชม นอกจากจะเป็นหนึ่งใน 100 ภูมิทัศน์ที่มีชื่อเสียงของญี่ปุ่นแล้ว ยังเป็นหนึ่งใน 100 ภูเขาที่มีชื่อเสียงในญี่ปุ่น และ 100 ลักษณะทางภูมิศาสตร์ที่มีชื่อเสียงของญี่ปุ่นอีกด้วย บริเวณภูเขาไฟล้อมรอบด้วยอุทยานแห่งชาติ นอกจากนี้ยังเป็นโบราณสถานแห่งชาติของญี่ปุ่น และได้รับการยกย่องว่าเป็นภูเขาศักดิ์สิทธิ์โดยชูเกนโดของชินโต ภูเขาไฟแห่งนี้ยังเป็นที่นิยมในหมู่นักปีนเขา
สรุปความ
ภูเขาโจไกเป็นภูเขาไฟประเภทกรวยภูเขาไฟสลับชั้นที่ซับซ้อน กำเนิดมาจากภูเขาไฟเก่าและใหม่สองลูกซึ่งประกอบด้วยหินบะซอลต์หรือแอนดีไซต์เป็นหลัก ภูเขาโจไกในจังหวัดอากิตะมีเขตเทศบาลสองแห่ง ส่วนในจังหวัดยามางาตะมีเขตเทศบาลสี่แห่ง ซึ่งยอดภูเขาตั้งอยู่ในเมืองยูซะในเขตจังหวัดยามางาตะ ดังนั้นจึงเป็นยอดเขาที่สูงที่สุดในจังหวัดยามางาตะและสูงเป็นอันดับสองในภูมิภาคโทโฮกุรองจากภูเขาฮิอูจิงาตาเกะที่มีระดับความสูงกว่า 2,356 เมตร ส่วนจุดสูงสุดของภูเขาโจไกในจังหวัดอากิตะมีความสูง 1,775 เมตร ดังนั้นภูเขาแห่งนี้จึงสูงที่สุดในจังหวัดอากิตะอีกด้วย หากมองจากยอดเขาสามารถมองเห็นเทือกเขาชิรากามิ ภูเขาอิวากิจากทิศเหนือ เกาะซาโดะจากทิศใต้ และมหาสมุทรแปซิฟิกจากทิศตะวันออก
ทางด้านทิศใต้ของภูเขาเรียกว่า "โคโคโระ ยูกิเคอิ" ที่ซึ่งหิมะที่ปกคลุมอยู่เป็นรูปหัวใจแม้ในฤดูร้อน บางส่วนของยอดเขามีหิมะตกตลอดเวลา และมีหลักฐานทางธรณีวิทยาของน้ําแข็งในอดีตที่ผ่านมา
สัตว์สายพันธุ์พื้นเมืองของภูเขาโจไกมีผีเสื้อหนามและปลาผีเสื้อ
การปะทุ
ภูเขาโจไกเป็นภูเขาไฟที่ยังมีพลัง การปะทุครั้งใหญ่ที่สามารถพบบันทึกได้มีดังนี้
ประวัติศาสตร์
ภูเขาโจไกสถานที่บูชาภูเขามาตั้งแต่สมัยโบราณ จากยุคเฮอัง จากนั้นเริ่มกลายเป็นสถานที่ฝึกชูเกนโดในสถานะเป็นที่อวตารของพระไภษัชยคุรุ ทางใต้เป็นเส้นทางแสวงบุญไปยังยอดเขา ในช่วงกลางของยุคเอโดะภูเขาเป็นที่นิยมสำหรับผู้แสวงบุญจํานวนมากมีโบสถ์ 33 แห่งบริเวณตีนเขา โดยมีเส้นทางเพิ่มเติมไปยังยอดเขาจากทางตอนเหนือ นอกจากนี้ยังมีประเพณีที่เกาะโทบิชิมะในทะเลญี่ปุ่นแต่เดิมเป็นส่วนหนึ่งของภูเขาโจไก
มีเรือสามลําได้รับการตั้งชื่อตามภูเขาโจไกได้แก่ เรือปืนญี่ปุ่นโจไกซึ่งเป็นเรือปืนไอน้ํายุคแรก เรือลาดตระเวนญี่ปุ่นโจไก (จมลงในปี 1944) ซึ่งทั้งคู่อยู่ในกองทัพเรือจักรวรรดิญี่ปุ่น และเจเอสโจไก เรือพิฆาตขีปนาวุธนําวิถีชั้นคองโกซึ่งปัจจุบันประจําการอยู่ในกองกำลังป้องกันตนเองทางทะเลญี่ปุ่น
โคบวร์ค
โคบวร์ค (Coburg) เป็นเมืองเล็ก ๆ ตั้งอยู่ริมแม่น้ำอิทซ์ ในรัฐบาวาเรีย ประเทศเยอรมนี ในปี ค.ศ. 2005 มีประชากร 42,015 คน ก่อนปี ค.ศ. 1918 เคยเป็นเมืองหลวงดัชชีของซัคเซิน-โคบวร์คและโกทา และดัชชีของซัคเซิน-โคบวร์คและซาลเฟ็ลท์
พระเจ้าเจี๋ย
เจี๋ย (ตามประเพณีเชื่อว่า มีชีวิตอยู่ระหว่าง 1728–1675 ปีก่อนคริสตกาล) เป็นผู้ปกครองคนที่ 17 และคนสุดท้ายแห่งราชวงศ์เซี่ย (夏朝) ในประเทศจีน ถือกันมาแต่เดิมว่า เป็นทรราชที่กดขี่ประชาราษฎร์ นำความพินาศมาสู่ราชวงศ์
ราว 1600 ปีก่อนคริสตกาล ทาง (汤) ผู้ปกครองราชวงศ์ชาง (商朝) ปราบเจี๋ยได้ ทำให้ราชวงศ์เซี่ยซึ่งอยู่มากว่า 500 ปีต้องสิ้นสุดลง และราชวงศ์ชางเข้าสู่อำนาจแทน
ครอบครัว
เจี๋ยเป็นบุตรของฟา (發) ผู้ปกครองคนที่ 16 แห่งราชวงศ์เซี่ย
ชื่อเดิมของเจี๋ย คือ ลฺหวี กุ่ย (履癸)
การปกครองเซี่ย
เจี๋ยสืบราชสมบัติต่อจากบิดาในปีเหรินเฉิน (壬辰)
เมื่อขึ้นครองราชย์แล้ว เขาใช้ชีวิตเสเพลสุรุ่ยสุร่าย และโหดร้ายต่อไพร่ฟ้าของตน แต่ละวันสาละวนอยู่กับกิจกรรมทางเพศ ความบันเทิง และความฟุ่มเฟือย เขายังไม่ชอบให้ผู้ใดมาวิจารณ์ชีวิตตน และหลายคนก็หวาดกลัวเขาอย่างยิ่ง
มีบันทึกว่า ในช่วงสามปีแรกของรัชกาล เขาสั่งให้ทำลายหอหรง (容台) และได้ปราบกบฏชาว Quanyi ที่รุกรานเข้ามาถึง Qi ด้วย ช่วงเดียวกัน เขาเห็นว่า วังของตนเรียบง่ายเกินไป จึงสั่งให้สร้างวังแห่งใหม่ เรียก "ชิงกง" (傾宮; "วังเอียง") ต้องเกณฑ์ราษฎรนับหมื่นมาทำ ทั้งเรียกระดมทรัพยากรนับไม่ถ้วน เจ็ดปีจึงเสร็จ ไพร่ฟ้าทุกข์ยากสาหัส
ในปีที่ 6 ของรัชกาล เขาจัดงานรื่นเริงต้อนรับทูตต่างชาติ ทั้งยังออกรับทูตจาก Qizhong ที่เขามองว่าเป็นชาวป่าเถื่อน ครั้นปีที่ 11 ของรัชกาล เขาเรียกเจ้าประเทศราชทั้งปวงมาเข้าเฝ้า เจ้าแห่งราชอาณาจักร Youmin ไม่มา เขาจึงจัดทัพไปตีราชอาณาจักรดังกล่าวจนได้ชัยชนะ
ในปีที่ 13 ของรัชกาล เขาย้ายเมืองหลวงจากเจินสฺวิน (斟鄩) ไปยังเหอหนาน (河南) ช่วงนั้น เขาเริ่มใช้เสลี่ยงที่ให้มนุษย์แบก เรียกว่า เหนี่ยน (輦)
ปีที่ 14 ของรัชกาล เขานำทัพไปยังหมินชาน (岷山) ที่ซึ่งเขาได้เจอกับธิดาสองคนของกษัตริย์แห่งหมินชาน เขาเอานางทั้งสองเป็นชายา โดยเปลี่ยนชื่อให้เป็น เฉา (苕) และฮฺวา (华) ตามลำดับ เขาลุ่มหลงหญิงสองนางนี้มาก กระทั่งยอมเลิกรากับชายาเดิม คือ เม่ย์ สี่ (妹喜) แล้วสร้างตำหนักบนยอดวังของตนเพื่อให้นางทั้งสองอยู่อาศัย
เอกสาร เลี่ย-นฺหวี่-จฺว้าน (列女傳) ระบุว่า นางบำเรอคนโปรดคนหนึ่งของเขานามว่า มั่ว สี่ (妺喜) เป็นหญิงรูปงามแต่จิตใจต่ำทราม นางขอให้เขาสั่งขุดบ่อแล้วเอาสุราเทลงไป เพื่อที่นางและเขาจะได้ล่องเรืออยู่ในบ่อสุรานั้น ทั้งอนุญาตให้ชายหญิงที่เมามายร่วมเพศหมู่กันบนเรือได้ เอกสารยังว่า ครั้งหนึ่ง นางสั่งให้ชาย 3,000 คนลงไปดื่มสุราในบ่อให้เกลี้ยง แต่เมื่อคนใดจมสุรา นางก็หัวเราะชอบใจ  เหตุการณ์เหล่านี้ยังมีบันทึกในเอกสาร หานชือว่าย-จฺว้าน (韓詩外傳)
เจี๋ยมักบริโภคอาหารพิสดาร ผักต้องมาจากภาคตะวันตกเฉียงเหนือ ปลาต้องมาจากทะเลตะวันออก (東海) เครื่องปรุงต้องทำจากขิงที่ขึ้นในภาคใต้ เกลือที่ใช้ก็ต้องมาจากภาคเหนือ ต้องใช้แรงงานคนมากมายในการจัดหาของกินดังกล่าวมาเปรอปรนเขา ผู้ใดจัดหามาให้ผิดก็ถูกประหารทันที
เจี๋ยยังมักดื่มสุราชิงฉุน (清醇; "เหล้าใส") ซึ่งต้องปรุงพิเศษ ถ้าปรุงมาไม่ถูกใจ เขาก็สั่งประหารผู้ปรุง ผู้คนมากมายถูกประหารไปเพราะเหตุนี้ เขายังมักดื่มสุราโดยนั่งอยู่บนหลังผู้อื่นเหมือนขี่ม้า ครั้งหนึ่ง เขาจะขี่หลังอัครมหาเสนาบดีของตน แต่อัครมหาเสนาบดีผู้นั้นตรากตรำมาทั้งวัน ไม่อาจเป็นม้าให้เขาได้อีก จึงขอให้เจี๋ยงดเว้นสักวัน แต่เจี๋ยสั่งประหารทันที กวาน หลงเฝิง (關龍逢) อัครมหาเสนาบดีคนใหม่ ทูลเขาว่า พฤติกรรมของเขาทำให้ผู้คนเสื่อมศรัทธา ทั้งภูเขาและสายน้ำ (江山) ก็ไม่เข้าข้างเขาอีกต่อไป เขาฟังแล้วโกรธ สั่งประหารกวาน หลงเฝิง ทันทีเช่นกัน
เอกสารประวัติศาสตร์ยังบันทึกปรากฏการณ์ธรรมชาติที่ผิดประหลาดในรัชกาลเจี๋ยเอาไว้ เริ่มในปีที่ 10 ของรัชกาล ที่มีดาวห้าดวงเรียงตัวกันบนฟากฟ้า ต่อมาเกิดฝนดาวตก และแผ่นดินไหว ครั้นปีที่ 29 เจี๋ยสั่งขุดอุโมงค์น้ำไหลผ่านภูเขา Qu แต่ภูเขาถล่มในปีถัดมา  นอกจากนี้ ยังเกิดภัยธรรมชาติในช่วงฤดูหนาวที่หลิงซุ่ย (聆隧)  เอกสารจากปลายสมัยราชวงศ์ฉิน (秦朝) ว่า ช่วงท้ายของรัชกาลเจี๋ย มักเกิดน้ำแข็งในยามเช้าของฤดูร้อน ทั้งเกิดเกล็ดหิมะตลอดเดือนกรกฎาคม ต่อมา ฝนถล่มอาคารบ้านเรือน อากาศก็แปรปรวน ฤดูร้อนกลับหนาว ฤดูหนาวกลับร้อน พืชพันธุ์ธัญญาผลสูญเสียสิ้น นักวิทยาศาสตร์เชื่อว่า เหตุการณ์เหล่านี้ คือ ฤดูหนาวจากภูเขาไฟ ซึ่งน่าจะเป็นผลมาจากภูเขาไฟระเบิดเมื่อราว 1628 ปีก่อนคริสตกาล
จุดจบของเซี่ย
ราชวงศ์เซี่ยปกครองประเทศราชน้อยใหญ่หลายแห่ง หนึ่งในนั้น คือ รัฐชาง (商國) ซึ่งนับวันยิ่งทวีอำนาจ ผู้ปกครองรัฐชาง นามว่า ทาง เห็นว่า เจี๋ยปฏิบัติต่อราษฎรอย่างโหดร้าย จึงอาศัยเหตุนี้มาแสวงหาเสียงสนับสนุนในการโค่นล้มราชวงศ์เซี่ย ซึ่งก็ได้รับจากรัฐเล็กต่าง ๆ กว่า 40 รัฐ ครั้งหนึ่ง ทางแถลงต่อผู้สนับสนุนว่า เขาไม่ประสงค์จะสร้างความวุ่นวายในบ้านเมือง แต่ก็จำเป็นต้องทำตามอาณัติสวรรค์ (天命) เพื่อยุติทุรยุคที่เจี๋ยก่อขึ้น เขายังว่า เจี๋ยหมดอาณัติจะปกครองแผ่นดินแล้ว แม้แต่แม่ทัพนายกองของเจี๋ยเองก็ไม่ฟังคำสั่งของเจี๋ยอีก
ราวปีที่ 17 ของรัชกาลเจี๋ย ทางส่งอี อิ่น (伊尹) เป็นทูตมายังเหอหนาน เมืองหลวงของราชวงศ์เซี่ย อี อิ่น อยู่เหอหนานราวสามปีจึงกลับคืนไปยังรัฐชาง เวลาเดียวกัน รัฐชางก็เริ่มเคลื่อนพลไปยึดครองเมืองต่าง ๆ โดยในปีที่ 26 ของรัชกาลเจี๋ย ชางเอาชนะ Wen ได้ สองปีต่อมา คุนอู๋ (昆吾) มาตีรัฐชาง นำไปสู่สงครามระหว่างรัฐทั้งสองในหลายปีถัดมา ทำให้ชางต้องชะลอโครงการล้มล้างเซี่ยออกไป กระนั้น ชางก็ยังสามารถขยายฐานอำนาจเรื่อย ๆ จนสามารถจัดตั้งทัพจากเหล่าประเทศราชต่าง ๆ ได้ที่จิ่งปั๋ว (景亳)  กองทัพชางบุกไปยึดมี่-ซฺวี (密須), หฺวา (滑), และกู้ (顧) ได้ ขณะเดียวกัน Zhong Gu ราชบัณฑิตคนสำคัญของเซี่ย ก็หนีออกจากเซี่ยมาเข้าด้วยชาง
ในปีที่ 31 ของรัชกาลเจี๋ย ทางส่งทหารจากเอ๋อร์ (陑) ไปตีที่มั่นของราชวงศ์เซี่ยและคุนอู๋พร้อมกัน คุนอู๋ถูกพิชิตอย่างรวดเร็ว เวลานั้น ราชวงศ์เซี่ยเสื่อมอำนาจลงมาก และหนีไปตั้งมั่นอยู่ริมแม่น้ำเหลือง (黄河) ทหารฝ่ายชางรุกไปตีเซี่ยจนเกิดเป็นยุทธการหมิงเถียว (鸣条之战) ซึ่งสองฝ่ายสู้กันท่ามกลางพายุใหญ่ ผลลัพธ์ คือ กองทัพเซี่ยพ่ายแพ้ราบคาบ
เจี๋ยลี้ภัยไปอยู่ยัง Sanzong ขุนพลอู้จื่อ (戊子) นำกำลังออกติดตามเจี๋ย จับตัวได้ที่ Jiaomen และถอดเขาออกจากตำแหน่งกษัตริย์ เป็นอันสิ้นสุดราชวงศ์เซี่ย แต่ภายหลัง ก็ให้ปล่อยตัวเจี๋ยไป ณ หนานจ้าว (南詔)   เจี๋ยไปล้มป่วยจนเสียชีวิตในที่สุด ส่วนทางเองก็สืบตำแหน่งผู้ปกครองแผ่นดินต่อ นับเป็นจุดเริ่มต้นของราชวงศ์ชาง
โจเซย์คันไท เซเซอร์ X
โชวเซย์คันไท เซเซอร์-X เป็นภาพยนตร์แนวโทคุซัทสึ ที่เกิดจากความร่วมมือของ บริษัท KONAMI และ บริษัท โตโฮ เป็นซีรีส์ลำดับที่ 3 และเป็นซีรีส์ชุดสุดท้ายของโชวเซย์จิน ชีรีส์ (แกรนเซเซอร์,จัสติไรเซอร์,เซเซอร์-X) มีจำนวนตอนทั้งหมด 38 ตอน ตอนพิเศษอีก 1 ตอน คือ 『超星艦隊セイザーX 戦え!星の戦士たち』 ออกอากาศที่ญี่ปุ่น ในเดือน ตุลาคม ค.ศ. 2005 ถึง มิถุนายน ค.ศ. 2006 ทางสถานีโทรทัศน์ TV Tokyo
ในประเทศไทย ลิขสิทธิ์ในการจัดจำหน่ายรูปแบบวีซีดีเป็นของ บริษัท โรส มีเดีย แอนด์ เอ็นเตอร์เทนเม้นท์ จำกัด ในชื่อ เทพพิทักษ์แห่งกาลเวลา เซเชอร์-X และเคยออกอากาศทางทรูวิชั่นส์ ช่องทรู สปาร์ค
เนื้อเรื่อง
ในปี ค.ศ. 2005 โลกมนุษย์เกิดความวุ่นวายเนื่องจากโจรสลัดอวกาศเดสคัล ได้ยึดครองโลกและทำให้มนุษย์ต้องย้ายที่อยู่อาศัยไปในใต้มหาสมุทร เพื่อทำการกู้โลกอีกครั้ง
450 ปีต่อมา หน่วยเซเซอร์ ถูกจัดตั้งขึ้นด้วยความร่วมมือของมนุษย์ ผู้บัญชาการของเหล่าเซเซอร์คือ ผู้กองชาร์ค (ผู้ซึ่งทรยศจากโจรสลัดอวกาศเดสคัล) ได้นำทีมเซเซอร์เข้าต่อกรกับเดสคัล จนกระทั่งหลุมมิติเวลาได้เปิดขึ้นท่ามกลางศึกสงคราม
ผู้กองชาร์ค สั่งให้สมาชิกเหล่าเซเซอร์ อันประกอบไปด้วย เรมี่,อาโด,เคนท์,G-2,โกลด์,ไอน์ และซเวย์ เดินทางย้อนเวลาไปยังปี2005 เพื่อทำการปกป้องโลกไม่ให้ถูกพวกเดสคัลยึดครอง และตามหา อันโด โซจิโร่ บุคคลในประวัติศาสตร์ที่มีความเกี่ยวข้องกับศึกครั้งนี้
สมาชิกเหล่าเซเซอร์ ได้เดินทางย้อนเวลามายังปี ค.ศ. 2005 อย่างสวัสดิภาพ แต่หารู้ไม่ พวกเดสคัล ได้เดินทางย้อนเวลามาพร้อมกัน ทำให้เกิดศึกโจมตี จนเป็นเหตุให้เกิดเหตุร้ายขึ้น
สมาชิกเหล่าเซเซอร์ทั้งหมด ต้องมาอาศัยในบ้านอันโด ซึ่งเป็น อู่ซ่อมรถ ทั้งหมดต้องร่วมมือกันหาทางยับยั้งการยึดครองโลกของเดสคัล และเปลี่ยนแปลงประวัติศาสตร์ที่เลวร้ายให้กลายเป็นดี ให้จงได้
โอเพนบีเอสดี
โอเพนบีเอสดีรวมจำนวนของลักษณะเฉพาะของความปลอดภัย ที่ขาดแคลนหรือมีอยู่บ้างในระบบปฏิบัติการอื่นๆ และ มีการสืบต่อกันมาของผู้พัฒนา ที่ทำหน้าที่ตรวจสอบ source code สำหรับ จุดบกพร่องของ software และ ปัญหาความปลอดภัย โปรเจกต์นี้รักษานโยบายที่เข้มงวดด้านสิทธิการดำเนินการ และ เสนอ open source BSD licence และตัวแปรของมัน เมื่อก่อน มันนำไปสู่การตรวจสอบการอนุมัติที่เข้าใจได้กว้าง และก้าวไปสู่การกำจัดหรือแทนที่ code ภายใต้ การอนุมัติที่พบว่ายอมรับได้น้อยกว่า
เหมือนกับ BSDส่วนใหญ่ บนระบบปฏิบัติการ โปรแกรม OpenBSD kernel และ userland อย่างเช่น เชลล์ และ เครื่องมือทั่วๆไป เช่น cat และ ps ถูกพัฒนาไปด้วยกันใน ที่เก็บsourceอย่างเดียว softwareอีกตัว หาได้ง่ายกับ binary packages หรือ อาจถูกสร้างจาก source โดยใช้ ports collection
ปัจจุบัน โครงการโอเพนบีเอสดีสงวนพอร์ตสำหรับแพลตฟอร์มคอมพิวเตอร์ 17 แพลตฟอร์มที่แตกต่างกัน ประกอบไปด้วย DEC Alpha, Intel i386, Hewlett-Packard PA-RISC, AMD AMD64 และ Motorola 68000 processors, Apple's PowerPC machines, Sun SPARC และ SPARC64-based computers, VAX  และ  Sharp Zaurus
ประวัติและความนิยม
ธันวาคม 2537 NetBSD ผู้ค้นพบร่วมกัน Theo de Raadt ถูกขอให้ ลาออกจากตำแหน่ง ผู้พัฒนาอาวุโส และ สมาชิกทีมหลัก ของ NetBSD และ การเข้าสู่ ที่เก็บsource code ถูกยกเลิก เหตุผลไม่ชัดเจนนัก แม้ว่า มีการอ้างว่าเป็นเพราะความขัดแย้งส่วนตัว ภายใน NetBSD project และ ชื่อที่อยู่ของมัน De Raadt ถูกวิจารณ์ ที่บางครั้ง มีนิสัยที่หยาบคายและน่ารำคาญ ในหนังสือของเค้า Free For All Peter Wayner อ้างว่า De Raadt "เริ่มสร้างความลำบากใจแก่คนอื่น" ก่อนการแยกตัวออกจาก NetBSD Linus Torvalds ได้อธิบายตัวเขาว่า "ยาก" และผู้สัมภาษณ์เริ่มหวั่นกลัวก่อนที่จะพบกับเขา หลายคนมีความรู้สึกแตกต่างกัน ผู้สัมภาษณ์คนเดิมอธิบาย การเปลี่ยนแปลงของ De Raadt ในการค้นพบ OpenBSD และ แรงดลใจที่จะดูแลทีมของเขา บางคนพบว่า การตรงไปตรงมาของเขา เริ่มขึ้น และ บางคนปฏิเสธว่า เขาเป็นผู้สร้างcode ที่มีพรสวรรค์
ตุลาคม 2538 De Raadt ค้นพบ OpenBSD โปรเจกต์ใหม่ที่แยกมาจาก NetBSD 1.0, OpenBSD 1.2 ฉบับเริ่มต้น ถูกสร้างขึ้นใน เดือนกรกฎาคม 2539 ตามด้วย 2.0 เดือนตุลาคมในปีเดียวกัน ตั้งแต่นั้นมา โปรเจกต์ ออกฉบับใหม่ทุกๆ6เดือน แต่ละเดือน ถูกดูแลและสนับสนุน เป็นเวลา 1ปี ฉบับล่าสุด 4.1 ของวันที่ 1 พฏษภาคม 2550 ยากที่จะสืบค้นว่า OpenBSD ถูกใช้อย่างกว้างขวางมากแค่ไหน ผู้พัฒนาไม่ได้รวบรวมและตีพิมพ์สถิติการใช้งาน และ มีแหล่งข้อมูลน้อย ในเดือนกันยายน 2548
Nascent BSD Certification Project สำรวจการใช้งานพบว่า 32.8%ของผู้ใช้ (1430 จาก 4330) ใช้ OpenBSD รองจาก FreeBSD ที่ใช้ถึง 77% และน้ำหน้า NetBSD ที่ใช้แค่ 16.3%
DistroWatch website เป็นที่รู้จักกันใน ชุมชนLinux และ ถูกใช้บ่อยๆในการอ้างอิงความนิยม มันแสดงการวางจำหน่ายแต่ละหน้าของ Linux และ ระบบปฏิบัติการอื่นๆที่มันครอบคลุม วันที่ 14 เมษายน 2550 OpenBSD วางจำหน่าย เป็นครั้งที่55 ได้ 121 ครั้งต่อวัน FreeBSD วางจำหน่ายเป็นครั้งที่ 16 ได้ 478 ครั้งต่อวัน จำนวนของ การจำหน่าย Linux จัดอันดับอยู่ระหว่างทั้งคู่
Open Source และเอกสารประกอบการใช้งานแบบเปิด
เมื่อ OpenBSD ถูกสร้าง Theo de Raadt ตัดสินใจว่า ทุกคนสามารถหา source มาอ่านได้ง่ายเมื่อไหร่ก็ได้ ดังนั้น ผู้ช่วยของ Chuch Cranor เปิดเผยผ่าน CVS server โดยไม่ประสงค์จะออกนาม นี่เป็นครั้งแรกของรูปแบบของมันใน การพัฒนา software ของโลก ตอนนั้น การสืบทอดเป็นเพียงแค่ ทีมเล็กๆของผู้พัฒนา ที่จะมีสิทธิเข้าสู้ที่เก็บ source ของโปรเจกต์ วิธีนี้ มีข้อเสีย โดยเฉพาะ ผู้ช่วยเหลือภายนอก ไม่มีทางที่จะติดตาม การพัฒนาของโปรเจกต์อย่างใกล้ชิด และ งานที่ได้รับการช่วยเหลือจะซ้ำซ้อนกับ งานที่พยายามทำจนสำเร็จไปแล้ว การตัดสินใจครั้งนี้ นำไปสู้ชื่อ OpenBSD และ เปิดเผยโปรเจกต์ออกสู้สาธารณชนให้สามารถเข้าถึงทั้ง source code และ เอกสารประกอบ
แยกอังรีดูนังต์
สี่แยกอังรีดูนังต์ หรือรู้จักกันในนาม สี่แยกเสาวภา และ สี่แยกจุฬาฯ เป็นสี่แยกในเขตปทุมวันและเขตบางรัก กรุงเทพมหานคร เป็นจุดตัดของถนนพระรามที่ 4 ถนนอังรีดูนังต์ และถนนสุรวงศ์
จำนวนกาตาล็อง
จำนวนกาตาล็อง (Catalan numbers) ในคณิตศาสตร์เชิงการจัด ปรากฏอยู่ในปัญหาการนับหลายๆ ปัญหา โดยส่วนใหญ่มักอยู่ในรูปการเรียกซ้ำ (recursive) จำนวนกาตาล็องถูกตั้งชื่อตามชื่อของเออแฌน ชาร์ล กาตาล็อง นักคณิตศาสตร์ชาวฝรั่งเศสและเบลเยียม
จำนวนกาตาล็องตัวที่ n สามารถหาได้โดยใช้สูตรสัมประสิทธิ์ทวินาม ดังนี้
จำนวนกาตาล็องเมื่อ n = 0, 1, 2, 3, … คือ
คุณสมบัติ
Cn สามารถเขียนอีกแบบได้ ซึ่งแสดงให้เห็นว่า Cn เป็นจำนวนธรรมชาติ
จำนวนกาตาล็อง เขียนในรูปความสัมพันธ์เวียนเกิด ได้ดังนี้
หรือเขียนอีกแบบได้
จำนวนกาตาล็องมีค่าประมาณ
การประยุกต์ใช้
XXXYYY    XYXXYY     XYXYXY     XXYYXY     XXYXYY
(())    ()          ()     ()
ประวัติ
ลำดับกาตาล็องถูกค้นพบตั้งแต่คริสต์ศตวรรษที่ 18 โดยเลออนฮาร์ด ออยเลอร์ ซึ่งเขาสนใจจำนวนวิธีตัดรูปหลายเหลี่ยมเป็นรูปสามเหลี่ยม. ลำดับนี้ถูกตั้งชื่อโดย Eugène Charles Catalan เขาได้ค้นพบว่าจำนวนกาตาล็องมีความเกี่ยวข้องกับจำนวนวงเล็บทั้งหมดที่เป็นไปได้
ลุค เคจ (ภาพยนตร์ชุดทางโทรทัศน์)
ลู้ก เคจ (Luke Cage, ) เป็นภาพยนตร์ชุดทางโทรทัศน์อเมริกันแนวซูเปอร์ฮีโรของเน็ตฟลิกซ์ มีเค้าโครงมาจาก ลู้ก เคจ ของมาร์เวลคอมิกส์ เรื่องนี้อำนวยการสร้างโดยเชโอ โฮดารี โคเกอร์ และเจฟ โลบ และนำแสดงโดยไมก์ โคลเตอร์, มาเฮอร์ชาลา อาลี, แอลฟรี วุเดิร์ด เป็นต้น
สะพานเทพสุดา
สะพานเทพสุดา เป็นสะพานคอนกรีตเสริมเหล็กขนาด 2 ช่องจราจร ข้ามเขื่อนลำปาว จังหวัดกาฬสินธุ์ จากบริเวณแหลมโนนวิเศษ ตำบลโนนบุรี อำเภอสหัสขันธ์ ถึงบริเวณเกาะมหาราช ตำบลหนองบัว อำเภอหนองกุงศรีเริ่มก่อสร้างเมื่อวันที่ 20 พฤศจิกายน 2549 ใช้งบประมาณในการก่อสร้างทั้งสิ้น 498,850,000 บาท  ความยาว 2,040 เมตร ถนนต่อเชื่อมโครงการผิวจราจรกว้าง 7 เมตร ไหล่ทางกว้างข้างละ 2.50 เมตร ภายใต้การกำกับดูแลของกรมทางหลวงชนบท  สร้างเสร็จในเดือนธันวาคม 2553 ถือเป็นสะพานข้ามน้ำจืดที่ยาวที่สุดในประเทศไทย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนาม เมื่อวันที่ 22 เมษายน 2553 สะพานเทพสุดา ซึ่งหมายถึงสะพานเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสด็จพระราชดำเนินทรงเปิดสะพานเทพสุดาอย่างเป็นทางการ เมื่อวันที่ 22 พฤศจิกายน 2554 เวลา 09.00 น. ณ บริเวณเชิงสะพานเทพสุดา อำเภอหนองกุงศรี จังหวัดกาฬสินธุ์ รวมทั้งทอดพระเนตรนิทรรศการสะพานเทพสุดา
สะพานเทพสุดาเป็นโครงข่ายเชื่อมเส้นทางคมนาคมขนส่งจาก จังหวัดหนองคาย อุดรธานี ผ่านจังหวัดกาฬสินธุ์ ไปยังจังหวัดมุกดาหาร ซึ่งเป็นประตูสู่อินโดจีนหรืออีสต์เวสต์อีโคโนมิก คอริดอร์ จะช่วยร่นระยะทางได้กว่า 100 กิโลเมตร รวมถึงการขนส่งผลผลิตทางการเกษตรทางฝั่งตะวันตก อำเภอหนองกุงศรี อำเภอท่าคันโท ซึ่งเป็นแหล่งเพาะปลูกเข้าสู่โรงงานอุตสาหกรรมที่อยู่ฝั่งตะวันออก อำเภอสหัสขันธ์ อำเภอสมเด็จ อำเภอกุฉินารายณ์ และตัวจังหวัดกาฬสินธุ์ จะร่นระยะทางกว่า 80 กิโลเมตร นอกจากนี้ บนสะพานเทพสุดายังสามารถมองเห็นทัศนียภาพที่สวยงามบริเวณพื้นที่อ่างเก็บน้ำลำปาวได้อย่างชัดเจน สนับสนุนการท่องเที่ยวของจังหวัดกาฬสินธุ์ และการท่องเที่ยวในภูมิภาค ทำให้ ประชาชนมีเศรษฐกิจที่ดีขึ้น ประกอบกับ อำเภอสหัสขันธ์ มีพิพิธภัณฑ์สิรินธร (ภูกุ้มข้าว) ซึ่งเป็นแหล่งค้นพบชิ้นส่วนกระดูกไดโนเสาร์ที่อุดมสมบูรณ์ที่สุดในประเทศไทย ทั้งนี้ได้ออกแบบประติมากรรมรูปหล่อไดโนเสาร์ ติดตั้งบริเวณราวสะพานทั้ง 2 ข้าง เพื่อเป็นสัญลักษณ์ของจังหวัดกาฬสินธุ์ อีกด้วย
อ้างอิง
http://www.nongkungsri.com
http://www.livekalasin.com
http://www.innnews.co.th
ขบวนการโลกจักรกล เซ็นไคเจอร์
ขบวนการโลกจักรกล เซ็นไคเจอร์ หรือในชื่อภาษาญี่ปุ่น คิไคเซ็นไต เซ็นไคเจอร์ เป็นละครโทคุซัทสึชุดของซูเปอร์เซ็นไตซีรีส์ ลำดับที่ 45 ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 7 มีนาคม ค.ศ. 2021 จนถึงวันที่ 27 กุมภาพันธ์ ค.ศ. 2022 มีจำนวนตอนทั้งหมด 49 ตอน
ประวัติ
ขบวนการโลกจักรกล เซ็นไคเจอร์ เป็นผลงานซูเปอร์เซ็นไตซีรีส์ ลำดับที่ 45 โดยแนวคิดหลักคือการนำธีมหลักของขบวนการในอดีตมารวมกัน ทั้งนี้ได้มีแนวคิดใหม่นั่นคือสมาชิกมีมนุษย์ 1 คน สมาชิกที่เป็นหุ่นยนต์ 4 คน และมีสโลแกนประจำเรื่องคือ ลุยสุดขีด...เต็มพลัง! (全力全開！)
เรื่องย่อ
ราชวงศ์ที่ชั่วร้าย โทจิเท็นด์ ผู้ปกครองคิไคโทเปีย เริ่มต้นแผนของพวกเขา ในการยึดครองโลกคู่ขนานทั้งหมด โกชิคิดะ ไคโตะได้สืบทอดพลังของซูเปอร์เซ็นไตรุ่นก่อนหน้าทั้งหมด เขาแปลงร่างเป็นเซ็นไคเซอร์ ผนึกกำลังกับหุ่นยนต์สี่ตัวที่อยู่ใน คิไคโทเปีย ได้แก่ จูรัน, กาออน, มาจีนน์ และ บรูน พวกเขาร่วมกันปกป้องโลกคู่ขนานทั้งหมดจากการคุกคามของ โทจิเท็นด์ ในฐานะ เซ็นไคเจอร์
ขบวนการโลกจักรกล เซ็นไคเจอร์
เมื่อเรียกขานทีมจะพูดว่า ห้าคนรวมพลังเป็น ขบวนการโลกจักรกล เซ็นไคเจอร์ (5人揃って、機界戦隊ゼンカイジャー!) ทั้งนี้ท่าโพสต์ของสมาชิกในทีมมาจากท่าโพสต์ของขบวนการเก่าที่เป็นต้นแบบ
ข้อมูลจำเพาะ ! colspan="2" |เซ็นไคเซอร์ ! ความสูง !น้ำหนัก ! ความเร็ว ! แรงกำลัง
ข้อมูลจำเพาะ ! colspan="2" |ซูเปอร์เซ็นไคเซอร์ ! ความสูง !น้ำหนัก ! ความเร็ว ! แรงกำลัง
ข้อมูลจำเพาะ ! colspan="2" |เซ็นไคจูรัน ! ความสูง !น้ำหนัก ! ความเร็ว ! แรงกำลัง
ข้อมูลจำเพาะ ! colspan="2" |เซ็นไคกาออน ! ความสูง !น้ำหนัก ! ความเร็ว ! แรงกำลัง
ข้อมูลจำเพาะ ! colspan="2" | เซ็นไคมาจีนน์ ! ความสูง !น้ำหนัก ! ความเร็ว ! แรงกำลัง
ข้อมูลจำเพาะ ! colspan="2" |เซ็นไคบรูน ! ความสูง !น้ำหนัก ! ความเร็ว ! แรงกำลัง
กลุ่มโจรสลัดข้ามโลก โกลด์ซีย์เกอร์
กลุ่มบุคคลที่มาจากโลกโจรสลัดไคโซคุโทเปีย อาศัยอยู่ยานรบโจรสลัดคล็อกโคไดโอ มีพี่น้องด้วยกันถึง 4 คน ทั้งนี้ชื่อ ไคโซคุ (界賊) เป็นการเล่นคำระหว่างคำว่า เซไค (世界) ที่แปลว่าโลก และ ไคโซคุ (海賊) ที่แปลว่าโจรสลัด โดยนำคำว่า ไค จากตัวอักษรท้ายของเซไคมาใส่แทน ไค จากตัวอักษรนำของไคโซคุ จึงกลายเป็นคำใหม่และถูกเรียกนิยามว่าเป็นโจรสลัดข้ามโลก ที่สามารถข้ามโลกมิติคู่ขนานต่างๆ
ข้อมูลจำเพาะ ! colspan="2" |ทูไคเซอร์ ! ความสูง !น้ำหนัก ! ความเร็ว ! แรงกำลัง
ข้อมูลจำเพาะ ! colspan="2" |ซูเปอร์ทูไคเซอร์ ! ความสูง !น้ำหนัก ! ความเร็ว ! แรงกำลัง
อุปกรณ์ทั่วไป
! colspan="8" style="text-align:center;"|เซ็นไตเกียร์ของเซ็นไคเจอร์ ! หมายเลข !! ชื่อ !! ความสามารถของฮีโร่ไซด์ !! ความสามารถของคิไคไซด์ !! รายละเอียด !! ใช้ครั้งแรก ! 45 ! 16 ! 25 ! 29 ! 30 ! 35 ! 19 ! 33 ! 45
! colspan="8" style="text-align:center;"|เซ็นไตเกียร์ของขบวนการอื่นๆ ! หมายเลข !! ชื่อ !! ความสามารถ (สัญลักษณ์ ○ คือเกียร์ที่ใช้โดยเซ็นไคเจอร์ และ สัญลักษณ์ ☆ คือเกียร์ที่ใช้โดยทูไคเซอร์) !! รายละเอียด !! ใช้ครั้งแรก ! 40 ! 39 ! 06 ! 26 ! 38 ! 17 ! 41 ! 43 ! 36 ! 18 ! 25 ! 01 ! 10 ! 44 ! 04 ! 21 ! 34 ! 31 ! 13 ! 28 ! 32 ! 12 ! 03 ! 11 ! 02 ! 24 ! 14 ! 05 ! 15 ! 27 ! 08 ! 22 ! 19 ! 33 ! 09 ! 16 ! 20 ! 07 ! 30 ! 23 ! 29 ! 37 ! 35 ! 46 ! rowspan="2"| 42 ! 非
! หมายเลข !! ชื่อ !! ความสามารถ !! รายละเอียด !! ใช้ครั้งแรก ! 20 ! 01 ! 02
ข้อมูลจำเพาะ
! colspan="8" style="text-align:center;"|ร่างแปลงจักรกล ! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง ! จูรันไทแรนโน ! กาออนไลอ้อน ! มาจินดราก้อน ! บรูนดัมพ์ !ซูเปอร์เซ็นไคเซอร์ ร่างยักษ์ !ซูเปอร์ทูไคเซอร์ SD !เซ็นเรียวคุอีเกิ้ล
! colspan="8" style="text-align:center;"|ยานรบของทูไคเซอร์ ! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง !คล็อกโคไดโอ !ครอสสกายโอ !โคลว์ลิงไดโอ
! colspan="8" style="text-align:center;"|รวมร่างจักรกล ! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง ! เซ็นไคโอ จูรากาออน ! เซ็นไคโอ จูรามาจีน ! เซ็นไคโอ บรูมาจีน ! เซ็นไคโอ บรูกาออน !ซูเปอร์เซ็นไคโอจูรัน
! colspan="8" style="text-align:center;"|รวมร่างโจรสลัดโลก ! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง !ทูไคโอ คัตตาน่า !ทูไคโอ ริคกี้ !ซูเปอร์ทูไคโอ
! colspan="8" style="text-align:center;"|รวมร่างโลกจักรกลขั้นสุดยอด ! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง !เซ็นไคจูโอ
! colspan="8" style="text-align:center;"|รวมร่างสุดขีดเต็มกำลัง ! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง !เซ็นเรียวคุเซ็นไคโอ
ราชวงศ์คิไคโทเปีย โทจิเท็นด์
ราชวงศ์คิไคโทเปีย โทจิเท็นด์ (キカイトピア王朝トジテンド) เป็นกลุ่มศัตรูที่พยายามจะยึดครองโลกคู่ขนาน โดยใช้โทจิรุเกียร์ผนึกโลกมิติคู่ขนานต่างๆ รวมถึงเป็นผู้ที่ผนึกโลกคู่ขนานที่มีซูเปอร์เซ็นไตอาศัยอยู่ โดยปกติฐานทัพตั้งอยู่ที่โทจิเท็นด์พาเลซที่อยู่ในคิไคโทเปียซึ่งเป็นโลกที่ได้ยึดครองมา
ข้อมูลจำเพาะ ! colspan="2" |สเตซีซาร์ ! ความสูง !น้ำหนัก ! ความเร็ว ! แรงกำลัง
ไอเท็มและอาวุธ
! colspan="8" style="text-align:center;"|รายชื่อดาร์คเซ็นไตเกียร์ ! หมายเลข !! ชื่อ !! ความสามารถของฮีโร่ไซด์ !! ความสามารถของคิไคไซด์ !! รายละเอียด !! ปรากฏใน ! 暗 ! 01 ! 16 ! 25 ! 29 ! 30 ! 11 ! 14 ! 10 ! 02 ! 19 ! 33 ! 34 ! 27 ! 16 ! 25 ! 31 ! 36 ! 37
หุ่นยนต์ความมืด
! colspan="8" style="text-align:center;"|หุ่นยนต์ความมืด ! ชื่อ !! ความสูง !! น้ำหนัก !! ความเร็ว !! แรงกำลัง !แบทเทิลซีซาร์โรโบ !แบทเทิลซีซาร์โรโบ รุ่นที่ 2 !แบทเทิลซีซาร์โรโบ รุ่นที่ 3 ! เซ็นไคโอ แบล็คจูรากาออน ! ฮาไคจูโอ ! อิจิรุเดสทรอยเยอร์ รุ่นที่ 4
เพลงประกอบ
เรื่องนี้ไม่มีเพลงปิดเรื่องเช่นเดียวกับลูแปงเรนเจอร์ VS แพทเรนเจอร์
การออกอากาศ
ขบวนการโลกจักรกล เซ็นไคเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 7 มีนาคม ค.ศ. 2021
ในประเทศไทย ลิขสิทธิ์เป็นของการ์ตูนคลับมีเดีย โดยออกอากาศทางช่องทีวีดิจิทัล ช่อง 9 ช่อง 30 ทุกวันเสาร์ เวลา 8:00 น. เมื่อวันที่ 4 กุมภาพันธ์ ค.ศ. 2023 และเผยแพร่ผ่านทางช่องยูทูบ Cartoon Club Channel ทุกวันเสาร์ เวลา 9:00 น. นอกจากนี้ยังมีรูปแบบเสียงต้นฉบับพร้อมคำบรรยายภาษาไทย เผยแพร่ ทุกวันจันทร์ - พฤหัสบดี เวลา 9:00 น. สำหรับผู้ชมที่สมัครสมาชิกในระบบ Membership รายเดือน
โมเสส ฮามอน
ฮามอนเป็นนักภาษาศาสตร์ผู้มีความสามารถในภาษาอาหรับ ภาษาตุรกี และภาษาเปอร์เซีย และเป็นผู้อุปถัมภ์การศึกษาเกี่ยวกับยิว ฮามอนมีงานเขียนในภาษาฮิบรูในคอนสแตนติโนเปิลในปี ค.ศ. 1515 และปี ค.ศ. 1516 และสร้างสถานศึกษาด้วยเงินทุนของตนเองในอิสตันบุล
อ้างอิง
1490 1567
ไมลส์ "เทลส์" พราวเวอร์
ไมลส์ พราวเวอร์ (Miles Prower) หรือรู้จักกันในชื่อว่า เทลส์ (Tails)  เป็นตัวละครจากวิดีโอเกมในเกมชุดโซนิคเดอะเฮดจ์ฮ็อกและยังปรากฏตัวมาในหนังสือการ์ตูนและแอนิเมชันอีกด้วย
ชื่อ "ไมลส์ พราวเวอร์" มาจากคำว่า "ไมลส์ เพอ อาวร์" (Miles per hour แปลว่า ไมล์ต่อชั่วโมง) เขาเป็นจิ้งจอกสองหาง (คล้ายคลึงกับจิ้งจอกเก้าหางตามตำนานเทพเจ้าของญี่ปุ่น) เขาสามารถบินโดยหมุนหางทั้งสองข้างเหมือนกับใบพัดเฮลิคอปเตอร์ วันเกิดเขาคือวันที่ 29 ตุลาคม
ในการปรากฏตัวครั้งแรกเขามาในสีส้ม ถูกเปลี่ยนเป็นสีส้มเหลืองในโซนิคแอดเวนเจอร์และสีเหลืองในโซนิคฮีโร่ส์ เทลส์กลายเป็นตัวละครที่ได้รับความนิยมอย่างมาก รองจากโซนิคและชาโดว์
ประวัติ
ยาซึชิ ยามางูจิ ซึ่งเป็นผู้ออกแบบเทลส์ให้กับโซนิคทีม เขาออกแบบโดยให้เป็นลูกน้องของตัวเอกที่ใช้ความเร็ว เมื่อได้รับการคัดเลือกทางโซนิคทีมได้มีการเปลี่ยนชื่อจาก "ไมลส์" เป็น "เทลส์" ทำให้ยามางูจิไม่ค่อยพอใจเท่าไหร่นัก แต่สุดท้ายก็มีการตกลงกันได้โดยใช้ชื่อว่า ไมลส์ "เทลส์" พราวเวอร์ แต่ทั้งนี้ทั้งนั้นโดยส่วนมากแล้วไม่ค่อยมีใครเรียกเทลส์ว่าไมลส์เท่สไหร่นัก
เทลส์ถูกดีไซน์ใหม่โดย ยูจิ อูเอคาวะสำหรับเกมโซนิคแอดเวนเจอร์ สีขนของเขาถูกเสียงให้เหลืองมากขึ้นและได้ดวงตาสีฟ้า
วิดีโอเกม
เทลส์ปรากฏตัวครั้งแรกในโซนิค 2 สำหรับเครื่องเกมเกียร์ซึ่งถูกดร.เอ็กแมนลักพาตัวไป เขาปรากฏตัวมาให้ควบคุมครั้งแรกในเกมโซนิคเดอะเฮดจ์ฮ็อก 2 ซึ่งผู้เล่นคนที่สองสามารถเข้าเล่นได้ตลอดเวลาและนับจากนั้นเป็นต้นมาเทลส์ก็กลายเป็นตัวละครสำคัญเคียงข้างโซนิคในแทบทุกเกมเสมอจนถึงขนาดกล่าวได้ว่า "มีโซนิคที่ไหนย่อมมีเทลส์ที่นั่น"
ในเกมโซนิค 3 ในภาคนี้เทลส์สามารถให้โซนิคเกาะแขนขึ้นไปได้ ซึ่งใช้ในการเข้าไปในจุดที่ไปไม่ถึงได้ ซึ่งในภาคนี้ทำให้เทลส์มีความสำคัญในเกมขึ้นไปอีก ส่วนในเกม โซนิคแอนด์นัคเคิลส์ ถึงแม้ผู้เล่นจะเป็นเทลส์ไม่ได้แต่ก็สามารถเอาเทลส์มาเล่นฉากของเกมนี้โดยผ่านการเสียบตลับคู่กับโซนิค 3
ในเกมตู้ โซนิคเดอะไฟทเตอร์ส ผู้เล่นสามารถเลือกเล่นเป็นเขาได้ โดยมีความสามารถในการต่อยรัวและบิน ในโซนิค R เทลส์ก็สามารถใช้ความสามารถบินในการไปทางลัดก็ได้ ในโซนิคแอดเวนเจอร์ เทลส์ได้มีเนื้อเรื่องเป็นของตัวเองและฉากส่วนมากก็เป็นการแข่งกับโซนิคหรือดร.เอ็กแมน ในเกมโซนิคแอดเวนเจอร์ 2 เทลส์ได้ปรากฏมาในรูปแบบเกมยิงบุคคลที่สามโดยใช้หุ่น "ไซโคลน" ของเขา และในเกมชุดของโซนิคแอดวานซ์ ทั้ง 3 ภาค เทลส์ก็ปรากฏตัวมาให้เล่นเช่นกัน
ในชาโดว์เดอะเฮดจ์ฮ็อก เทลส์ปรากฏตัวมาช่วยชาโดว์โดยเวอร์ชันเกมคิวบ์ผู้เล่นคนที่สองสามารถควบคุมเขาได้
ในเกม โซนิคแบทเทิ่ล เทลส์ต่อสู้โดยใช้อุปกรณ์เทคโนโลยีและยังคงบินได้เหมือนปกติแต่ประสิทธิภาพได้ลดลง นอกเหนือจากนั้นแล้วเขามีทักษะรักษาที่ดีที่สุดในเกม ในโซนิครัช เขาปรากฏมาเป็นตัวละครสนับสนุนในเกมซึ่งเล่นเป็นเขาไม่ได้
ในโซนิคไรเดอร์ส เทลส์ก็ปรากฏตัวมาให้เล่นโดยใช้กระดานที่ชื่อ "เยลโลว์เทล" ในโซนิคเดอะเฮดจ์ฮ็อก (2006) เขาก็เป็นตัวละครรองโดยเล่นผ่านเนื้อเรื่องของโซนิคกับนัคเคิลส์ ส่วนในโซนิคริวัลส์ เทลส์ปรากฏตัวมาแต่ผู้เล่นเล่นเป็นเขาไม่ได้
เทลส์ได้รับการยืนยันว่าจะปรากฏตัวในโหมดผู้เล่นหลายคนในเกม โซนิคแอนด์เดอะซีเครทริงส์ พร้อมๆกับโซนิค, นัคเคิลส์, เอมี่, ครีม, ชาโดว์, ซิลเวอร์และเบลซ ส่วนในโหมดเนื้อเรื่องเขาปรากฏตัวในบทของ อาลีบาบา จากเรื่อง "อาลีบาบากับโจรสี่สิบคน"
การ์ตูน
เทลส์ปรากฏตัวใน โซนิคเดอะเฮดจ์ฮ็อก, แอดเวนเจอร์ออฟโซนิคเดอะเฮดจ์ฮ็อก และโซนิคเอ็กซ์ แต่ไม่ปรากฏตัวในโซนิคอันเดอร์กราวนด์
ในแอดเวนเจอน์ออฟโซนิคเดอะเฮดจ์ฮ็อก เทลส์ปรากฏตัวด้วยอายุเพียง 4 ปีครึ่ง ในตอน "Tails' New Home," ชื่อจริงของเทลส์ได้รับการเปิดเผยว่าคือ "ไมลส์" และเทลส์ก็ได้บอกว่าเขาเกลียดชื่อนี้จึงไม่ยอมใช้ ซึ่งต่อมาโซนิคใช้เรื่องนี้ขู่เทลส์ในการพาเขาออกจากอันตราย แต่ต่อมาเขาก็ยอมรับในชื่อไมลส์และเปิดเผยว่าคนที่เรียกเทลส์คือโซนิคเอง ในตอน Tail Tales ก็เปิดเผยนามสกุลของเขา